
(PKP), Bagong Hukbong Bayan (BHB) at buong 

rebolusyonaryong kilusan kay retired Capt. Da- 
nilo “Ka Dan” Vizmanos, masugid na anti-imperyalista 
at demokratang intelektwal, tapat na lingkod at akti- 
bista para sa bayan, tunay na kawal at bayani ng re- 
bolusyon at sambayanang Pilipino. Pumanaw si Ka 
Dan noong Hunyo 23 sa edad na 79 sa sakit na pros- 
tate cancer. 

Si Ka Dan ay nagsilbing maningning na halimbawa 
ng mga upisyal ng pasistang militar na tumatalikod at 
nagtatakwil sa imperyalismo, sa papet na reaksyunar- 
yong estado at sa pasistang hukbo nito. Taos-puso ni- 
yang niyakap ang mga demokratiko at rebolusyonar- 
yong simulain, lubusang pumanig sa rebolusyon at 
mamamayan, at puspusang lumahok sa kanilang paki- 
kibaka. Huwaran siya sa katatagan sa prinsipyo, pagi- 
ging makatotohanan, masipag, pursigido, mapagkum- 
baba, at malapit sa mga kasama at sa mamamayan. 
Itinatanghal siya at pinararangalan ng sambayanang 
Pilipino. 

Kabilang si Ka Dan sa mga naunang upisyal ng re- 
aksyunaryo at papet na Armed Forces of the Philip- 
pines (AFP) na bumagtas sa landas ng pagwaksi sa im- 
peryalismo, burukratang kapitalismo, pyudalismo at 
pasismo, at tuluyang naging rebolusyonaryo at prog- 
resibong mandirigma ng kilusang masa. 

Dumaan siya sa mga imperyalista at reaksyunar- 
yong edukasyon at pagsasanay-militar at may pana- 
hong sumailalim sa mga turo nito. Makaraan ang Ika- 
lawang Digmaang Pandaigdig kung saan napabilang si 
Ka Dan sa ROTC-Hunters, isang pwersang gerilya ng 
mga kabataang lumaban sa mga mapanakop na pwer- 
sa ng Japan, nag-aral siya sa US Merchant Marine Aca- 
demy sa Kingspoint, New York, USA. Nang makapagta- 
pos siya rito noong 1950, agad siyang kinomisyon ng 

rehimeng Quirino bilang upisyal ng Philippine Navy. 
Ibinubuhos ng reaksyunaryong estado noon ang kalak- 
han ng hukbo nito, kabilang ang pwersang nabal, la- 
ban sa mga natitirang pwersa ng Hukbong Mapagpala- 
ya ng Bayan, kaya nakasama si Ka Dan sa mga “kon- 
tra-insureksyong operasyon.” 

Kahit nakapaloob si Ka Dan sa organisasyong pi- 
nakamasugid na nagtatanggol sa reaksyunaryong sis- 
tema, hindi naging makitid, mersenaryo, militarista at 
reaksyunaryo ang kanyang kaisipan at pagkilos. Kriti- 
kal siyang mag-isip, mapaghanap sa katotohanan, 
prinsipyado, matapat, mapagmahal, mapagmalasakit 
at mapaglingkod sa kapwa-tao at mamamayan. Galit 
siya sa kasinungalingan, katiwalian at pang-aapi, la- 


luna sa mga karaniwan, mahihirap 
at inosenteng tao. Sa loob ng 20 
taong nasa loob siya ng papet at 
reaksyunaryong hukbo, tuwirang 
nasaksihan niya ang labis-labis na 
kabulukan, kalupitan at pagiging 
lubusang pasista at anti-mamama- 
yan nito. Sa pamamagitan ng ma- 
sugid na pag-aaral, naunawaan ni- 
ya ang tunay na katangian ng reak- 
syunaryong militar bilang pangu- 
nahing makauring instrumento ng 
mga mapagsamantala at reaksyu- 
naryong naghaharing uri sa panu- 
nupil sa mamamayan. 

Bago pa lamang siya sa reak- 
syunaryo at papet na hubko, mada- 
las na nilalaman ng mga sulat niya 
sa kanyang mga magulang kung 
paano siya namumuhi sa mga gawi 
ng mga sundalo ng gubyerno, ha- 
bang naglulunsad umano ng mga 
“operasyong kontra-insureksyon,” 
na palaging lango sa alak, walang 
pakundangan ang pagpapaputok 
araw at gabi, at malupit na nana- 
nakot sa mga sibilyan. Sa lahat ng 
kanyang mga isinulat, personal 
mang mga liham o mga artikulo o 
libro, binatikos ni Ka Dan ang pag- 
sahol ng mga bulok, pasista at an- 
ti-mamamayang gawi ng reaksyu- 
naryo at papet na hukbo. Di siya 
nagsawang ilantad at iwaksi ang 
pasistang diktadurang Marcos at 
ang mga sumunod ritong rehimen 
at ang “todo-largang gera” ng mga 
ito laban sa mga rebolusyonaryong 
pwersa at mamamayan. 

Nang maging isang upisyal ng 
Office of the Inspector General of 
the AFP at ipadala sa Vietnam no- 
ong kalagitnaan ng dekada 1960 
para subaybayan ang pagkilos doon 
ng Philippine Civic Action Group 
(Philcag)--ang kontribusyon ng 
papet na gubyerno sa Pilipinas sa 
imperyalistang digmang mapana- 
kop ng US doon---tuwiran ding na- 
saksihan ni Ka Dan ang malupit na 
pambobomba, pagpatay at pagpa- 
pahirap ng mga tropang Amerikano 
sa mga sibilyang Vietnamese, ma- 

ging sa mga inosenteng bata. Ang 
mga ito'y ikinagalit niya nang lu- 
bos at nagbunsod ng malalim na 
pagtatanong sa panghihimasok ng 
US sa Vietnam, pati na sa Pilipinas 
at ibang bansa. Dala-dala niya ang 
kritikal na pananaw na ito pagbalik 
niya sa Pilipinas noong 1967. 

Ang kritikal na pag-iisip ni Ka 
Dan tungkol sa relasyon ng mga 
bansa kalauna'y bumangga sa nag- 
haharing uri at estado. Sa tesis ni- 
ya para sa abanteng pag-aaral sa 
National Defense College noong 
1970-71, inirekomenda niya ang 
pagbubuo ng malayang patakarang 
panlabas ng Pilipinas at ang pag- 
babasura sa RP-U.S. Military Bases 
Agreement at iba pang di pantay 
na kasunduang militar sa pagitan 
ng US at Pilipinas. Inirekomenda 
rin niya ang pagkilala at pagtata- 
tag ng diplomatikong relasyon at 
pakikipagkalakalan sa People's Re- 
public of China, na noo'y bumabag- 
tas sa landas ng sosyalistang rebo- 
lusyon sa pamumuno ng Commu- 
nist Party of China at ng tagapa- 
ngulo nitong si Mao Zedong. Ang 
lahat ng ito ay lubusang di katang- 
gap-tanggap noon para sa imper- 
yalismo at mga reaksyunaryong 
naghaharing uri. 

Naging sanhi ito ng matinding 
galit sa kanya ng rehimeng Marcos 
at buong pamunuan ng AFP. Baga- 
mat nakaabot pa siya sa ranggong 
Navy Captain (katumbas ng koronel 
sa Army) noong 1971, ang kanyang 
kontrobersyal na tesis ay naging 
balakid sa pag-angat pa niya sa 
AFP at pumigil sa promosyon niya 
bilang heneral. 

Nakaabot sa PKP at mga prog- 
resibong pwersa ang kontrober- 
syang ito. Ang mga kasama ay na- 
kipag-ugnayan at nakipagpalitan 
ng mga ideya sa kanya. Mabilis na 
nabuo ang maraming kaisahan sa 
nilalaman ng kanyang tesis at sa 
marami pang usapin sa estado, re- 
aksyunaryong hukbo at lipunan. Sa 
proseso, naging malapit sa kanya 


ang ilang kasama at tuluy-tuloy 
ang naging palitan nila ng mga re- 
bolusyonaryong ideya. Nag-ibayo 
ang kanyang kamulatan, dedika- 
syon at kapangahasan sa pakikiba- 
ka sa pagyaman ng mga pag-aaral 
niya sa rebolusyonaryong teorya, 
pagsanib sa mga rebolusyonaryo at 
progresibong organisasyon. Iba- 
yong tumibay ang kanyang deter- 
minasyon na maging isang mandi- 
rigma para sa pambansa-demokra- 
tikong kilusan at mamamayan. 

Nang ideklara ni Ferdinand Mar- 
cos ang batas militar at itatag ang 
pasistang diktadurang paghahari 
noong 1972, tuluyan nang nagbi- 
tiw si Ka Dan sa AFP. Aniya, hindi 
na siya maaaring magsilbi rito ma- 
tapos ito gawing isang pribadong 
hukbo ni Marcos. Gayunman, nai- 
pagpatuloy ni Ka Dan ang pag-ug- 
nay sa mga kilala niyang progresi- 
bo, makabayan at maka-mamama- 
yang upisyal ng AFP. 

Matapang at di siya natinag sa 
pakikipaglaban para sa kataru- 
ngan--anuman ang mga sagka, 
banta, panganib at panggigipit sa 
kanya. Nanatili siyang matatag 
nang arestuhin ng pasistang dikta- 
durang Marcos noong 1974. Isina- 
ilalim siya sa matinding pagbaban- 
ta at tortyur, kabilang ang pagtu- 
turok sa kanya ng “truth serum,” at 
ikinulong nang dalawang taon sa 
Camp (Crame, Fort Bonifacio at 
Camp Bagong Diwa na walang na- 
kasampang kaso. 

Sa loob ng kulungan, naging 
aktibo si Ka Dan sa organisasyon at 
kalahok sa lahat ng makabuluhang 
aktibidad ng mga detenidong puli- 
tikal. Naging myembro siya ng na- 
mumunong konseho ng National 
Democratic Front sa loob ng kulu- 
ngan. 

Paglabas sa kulungan, nagpatu- 
loy si Ka Dan sa kanyang aktibismo 
laban sa diktadurang US-Marcos at 
para sa pambansang kalayaan at 
demokrasya. Isa siya sa mga nag- 
organisa at namuno sa Samahan ng 

mga Ex-Detainees Laban sa Detensyon at para sa Am- 
nestiya (SELDA). Pagkabagsak ng diktadurang Marcos 
noong 1986, lumahok si Ka Dan sa pagtatatag ng Par- 
tido ng Bayan (PnB). Tinanggap din niya noon bilang 
mahalagang natatanging tungkulin ang pagbubuo ng 
grupo ng mga nauugnayan na niya noong upisyal ng 
reaksyonaryong hukbo at paghimok sa mas marami 
pang iba na pumanig sa nakararaming inaapi at pinag- 
sasamantalahang mamamayan at tahakin ang makaba- 
yan, progresibo at rebolusyonaryong landas. Kabilang 
siya sa mga nagpursige sa pagsusulong ng pakikibaka 
ng mga biktima ng batas militar para makamit ang ka- 
tarungan. Isa siya sa mga tumayong testigo noong 
1992 sa mga pagdinig ng korte sa Hawaii na naglitis 
sa mga Marcos. 

Kabilang din si Ka Dan sa pamunuan ng iba't ibang 
progresibo at patriyotikong samahang naitatag sa su- 
munod na mga taon. Nagsilbi siyang presidente ng Ba- 
gong Alyansang Makabayan (BAYAN) at kagawad ng 
National Executive Committee at National Council ni- 
to. Naging kagawad rin siya ng Board of Directors ng 
Ibon Foundation, upisyal ng Philippines-Cuba Friend- 
ship Association at upisyal ng iba pang progresibong 
samahan. 

Isa si Ka Dan sa pinakamasisipag na intelektwal na 
tumutol sa imperyalistang dominasyon at panghihi- 
masok-militar ng US sa Pilipinas. Walang pagod siya 
sa pagkilos at pagpopropaganda laban sa Mutual De- 
fense Treaty ng 1954, sa mga base militar ng US, sa 
Visiting Forces Agreement (VFA), sa Access and Cross- 
Servicing Agreement (ACSA), sa Status of Forces 
Agreement (SOFA), sa Joint US-Philippine Balikatan 
Exercises at iba pang mga anyo ng interbensyong mi- 
litar ng US sa Pilipinas. 

Noong nagdaang taon, napabilang din si Ka Dan sa 
mga nagpunyagi sa pagsasampa ng kaso sa Permanent 
People's Tribunal (PPT) sa The Hague, The Nether- 
lands, laban kina George W. Bush, Gloria Arroyo at 
mga gubyernong pinamumunuan ng mga ito. 

Hindi nanamlay ang kanyang paninindigan hang- 
gang sa huling mga taon ng kanyang buhay. Madalas 


pa rin siyang nagsusulat ng kanyang mga progresi- 
bong ideya at pagsusuri sa maiinit na isyu at pangya- 
yari sa bansa. Nitong mga nagdaang taon, naglabas 
siya ng tatlong mahahalagang libro: Through the Eye 
of the Storm, Martial Law Diary at A Matter of (onvicti- 
on. Ang kanyang mga libro at iba pang mga sulatin ay 
nagpapakita ng kanyang militanteng paninindigan la- 
ban sa imperyalismo, pasismo at kabulukan ng nagha- 
haring sistema, at para sa tunay na pambansang kala- 
yaan, demokrasya at panlipunang kaunlaran. Mahala- 
gang maisalin sa Pilipino at iba pang mga lokal na wi- 
ka at maparami ang mga ito para mabasa ng higit na 
nakararaming mamamayan. 

Kaalinsabay ng paglalantad at pagbatikos sa mga 
pasistang gawi at katiwalian ng reaksyunaryong huk- 
bo, patuloy din siya sa pag-ugnay sa mga upisyal at 
pwersang militar na progresibo o mapagkakatiwalaan 
at pagtukoy sa mga elementong maaari pang mahimok 
laban sa bulok na rehimeng US-Arroyo at sa pasistang 
pamunuan ng AFP. 

Hinihikayat ng PKP ang mga upisyal at sundalo ng 
Armed Forces of the Philippines na bukas ang isip at 
damdamin na humalaw ng inspirasyon sa buhay ni Ka 
Dan at sa iba pang katulad niyang nagmula sa kani- 
lang hanay na nanindigan sa panig ng sambayanang 
Pilipino. Tulad ni Ka Dan, ang kanilang paninindigan 
para sa prinsipyo at mamamayan, at ang kanilang 
pagtutol sa pasismo, katiwalian at iba pang kabulukan 
sa AFP ay magkakaroon lamang ng materyal na pwer- 
sa kung sila ay sasanib at makikibaka sa panig ng ma- 
mamayang Pilipino. 

Lubos na pinahahalagahan ng Partido Komunista 
ng Pilipinas ang maraming ambag ni Ka Dan Vizmanos 
sa pagsusulong ng pakikibaka ng sambayanang Pilipi- 
no para sa pambansang kalayaan, demokrasya, at ka- 
tarungan. 

Di masasayang ang mga pamana ni Ka Dan. Ang 
kanyang mga ideya at payo ay palaging isasapuso ha- 
bang nagmamartsa ang sambayanang Pilipino sa lan- 
das ng pakikibaka para wakasan ang imperyalistang 
paghahari at kamtin ang panlipunang paglaya. 


Isulong ang pambansa-demokratikong rebolusyon! 
Mabuhay si Ka Dan Vizmanos! 
Mabuhay ang sambayanang Pilipino! 

